06/11/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 2019/38794 Resolución pola que se aproban as bases e o orzamento da convocatoria do VI Concurso de Guións Contra a Violencia de Xénero, ano 2019, que de seguido se transcriben

O obxecto do certame é elaborar un guión de curtametraxe a través do cal se xere reflexión, conciencia, sensibilización, identificación e prevención da violencia económica como forma de control e dominación. Preténdese que a través da elaboración do guión a poboación adolescente cree debate, mobilización, fomente a súa creatividade mentres reflexionan sobre a violencia económica que inclúe a limitación ou privación intencionada e non xustificada de recursos para o benestar físico ou psicolóxico das mulleres e dos seus fillos e fillas ou persoas que delas dependen, reflexionen sobre a prohibición para traballar de forma remunerada, ameazas continuadas sobre aspectos económicos, discriminación no emprego e acceso aos recursos ou bens materiais compartidos no ámbito da convivencia ou sobre a fenda salarial existente na sociedade onde as mulleres perciben menores ingresos por iguais traballos ou peores condicións laborais. Así mesmo, o obxecto do concurso procura a participación e compromiso da comunidade educativa como piar necesario para guiar e orientar no proceso de creación. É o centro o que presentará a candidatura para participar na convocatoria. Paralelamente o concurso promove o traballo en equipo, así como a aprendizaxe do medio audiovisual. A convocatoria tramitarase de xeito telemático, a través da plataforma de tramitación electrónica da Deputación (SUBTEL). Dado que a tramitación será telemática quen presente a candidatura deberá: * Dispoñer dun único enderezo electrónico de contacto durante a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando se lle notifique a circunstancia pertinente á Deputación. * Dispoñer de certificado dixital. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Poderán participar todas as persoas físicas con idades comprendidas entre 12 e 18 anos, que cursen educación secundaria obrigatoria, bacharelato, formación profesional ou outro tipo de formación análoga, de calquera nacionalidade, que se presenten individualmente ou preferentemente en grupo (máximo 6 participantes por grupo), supervisados e titorizados por persoal docente do centro público de estudos ao que se adscribe, pertencentes á provincia da Coruña, e apoiados pola Dirección do centro. Cada participante só poderá presentar un único guión orixinal e inédito, non premiado con anterioridade. Non poderán participar as persoas gañadoras en edicións anteriores. Empregará a lingua galega e a perspectiva de xénero. O premio concederase ao mellor guión onde se combinen aptitudes artísticas e creativas do alumnado na creación dun guión creativo, con impacto social e potencialidade audiovisual, orixinal e non publicado que en tan só uns minutos pretenda concienciar a poboación, en xeral, sobre a violencia económica. Terase en conta a viabilidade da posterior produción audiovisual. Os textos empregados deberán respectar os principios da lexislación vixente en políticas de igualdade de xénero e prevención da violencia de xénero. A Documentación a presentar é a seguinte: *O guión, que editarase tendo en conta os seguintes criterios: 1. Identificarase cun título.2. Redactarase con formato courier 12, interliñado sinxelo, aliñado á esquerda con numeración de escenas e páxinas. Máximo 4 páxinas de guión (previsto para unha produción aproximadamente de 3 ou 4 minutos). 3. Deberá conter, polo menos, as seguintes partes; encabezado de escena, descrición/acción, personaxe, diálogo (de ser o caso), anotación ou paréntese, transicións, e planos.4. O idioma empregado será o galego, e engadirase a perspectiva de xénero. * Folla de aceptación dos compromisos cos datos requiridos debidamente asinada. (anexo I) Cubrirase unha folla por cada alumna ou alumno participante e firmaranse as autorizacións pertinentes. * Fotocopia do CIF do centro participante *Fotocopia do DNI de cada alumno ou alumna participante. * Declaración de consentimento expreso para o tratamento dos datos persoais que constan na solicitude Outorgarase un único premio ao guión gañador que consistirá nun curso práctico de realización de curtas, no que se producirá o vídeo con base no guión gañador que se adaptará segundo as necesidades e onde as persoas participantes poderán ser partícipes e protagonistas en todo o proceso. Así mesmo, outorgarase un premio en metálico de 4.000 euros ao centro educativo que titorice o guión gañador. Esta cantidade aboarase unha vez realizado o proxecto e está suxeita ás retencións legais que sexan de aplicación. O xurado poderá facer unha mención honorífica a algún outro guión pola súa calidade técnica e impacto social. Posteriormente e para a participación da edición da produción e gravación audiovisual pedirase a autorización por escrito, tanto do centro educativo, como do/a titor/a legal das persoas participantes. As persoas participantes recibirán unha copia da curta xa editada e poderán participar da súa presentación nos medios que se estimen oportunos, seguindo as directrices da deputación. A deputación resérvase o dereito a facer uso dos guións e da produción audiovisual, cedéndolle á autora ou autor os dereitos por tempo indefinido para que a deputación poida empregalas para calquera campaña de sensibilización e información das actividades da Deputación da Coruña relacionadas co fomento da igualdade de xénero. Prazo: o prazo de admisión de guións ábrese o día seguinte á publicación das presentes bases no BOP e péchase o día 11 de decembro de 2019 ás 14:00 horas. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). A solicitude e toda a documentación estará asinada pola persoa que presenta a candidatura. A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non se cubran os campos requiridos como obrigatorios ou cando conteñan incongruencias ou omisións que impidan o seu tratamento. O xurado estará presidido pola deputada delegada en materia de igualdade, persoal do Servizo de Acción Social, Cultural e Deporte, así como de dúas persoas de recoñecido prestixio no eido do deseño gráfico e produción audiovisual. Actuará como secretario o da Corporación ou persoa funcionaria en quen delegue. Esta será a persoa encargada de abrir o sobre dos traballos que resulten finalistas. A composición do xurado darase a coñecer, con anterioridade a súa reunión, na páxina web da Deputación (www.dacoruna. gal), co fin de que se poidan interpor, se for o caso, os recursos legais pertinentes. O xurado actuará en pleno, en sesión a ser posible única, e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas redactarase a acta correspondente. O xurado presentará a súa proposta á Presidencia da Deputación, que é o órgano competente para conceder o premio. A decisión do xurado será comunicada aos centros premiados e a través da páxina web da Deputación. Así mesmo, o xurado poderá declarar deserto o premio e a súa proposta será obxecto de resolución da Presidencia desta deputación, que é o órgano competente para resolver o premio. A concesión darase a coñecer a través dos distintos medios de comunicación. A entrega do premio celebrarase posteriormente nas dependencias da deputación e avisarase ás persoas gañadoras con antelación. NOVENA.- Non se devolverán os traballos non premiados que, a partir do día seguinte á concesión do premio, poderán ser destruídos. DÉCIMA.- A participación nesta convocatoria supón a total aceptación destas bases. Os datos subministrados teñen a finalidade de poder tramitar esta convocatoria e están protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais. O responsable do tratamento dos datos é a Deputación Provincial da Coruña, e o encargado será a empresa contratada pola Deputación provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación provincial coa súa sinatura. No caso de que sexa denegado o consentimento para o tratamento dos datos persoais, non poderá presentarse ao premio por imposibilidade de tramitación da solicitude. O destinatario dos datos é a Deputación provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a súa portabilidade en calquera momento. Estes dereitos poderán exercerse perante as oficinas centrais da Deputación situadas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación no enderezo web www.dacoruna. gal/avisos/politica-privacidade. A Coruña, 31 de outubro de 2019 O presidente O secretario Valentín González Formoso José Luís Almau Supervía  Achégase fotocopia do DNI da persoa participante.  A participación nesta convocatoria supón a total aceptación das bases polo que se lle ceden os dereitos para que a deputación poida empregar o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero. Lugar e data_____________________________________ (sinatura da persoa participante) (sinatura do/a docente que titorice) (sinatura da Dirección do centro) _______________________________________________________________________________________________________ Autorización para a publicación dos datos persoais e cesión de imaxe das persoas participantes no VI Concurso de guións contra a violencia de xénero. Don/Dona. con DNI. ou como pai/nai ou titor/a do/a menor de 14 anos. autorizo á Deputación da Coruña para que empregue os datos de carácter persoal e imaxes para fins de difusión e publicidade que se considere conveniente no marco do fomento da igualdade de xénero.” Autorizo  Non autorizo  Asinado (pai, nai, titor/a legal) ________________,_____ de __________ de 2019. No caso de non autorizar o tratamento dos datos persoais, quedará automaticamente excluído do concurso por imposibilidade material para a súa tramitación. Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, á intimidade persoal e á propia imaxe, e a Lei Orgánica 3/2018, do 5 de decembro, de protección de datos persoais e garantía dos dereitos dixitais.